Du kan lægge et plankegulv i store dele af dit hjem. Mange vælge ofte at få plankegulv i stuen, men det kan også sagtens lægges i f.eks. soveværelse, værelser og gange. Vil du gerne have et plankegulv i køkkenet, skal du med det samme fjerne evt. pletter fra gulvet, da de ellers trækker ned i det. Det er også en god idé at beskytte gulvet med en gulvmåtte, hvis gulvet lægges i et rum med udendørs adgang, eller lægge en plade på gulvet, hvis der bliver brugt kontorstole. To rum, hvor plankegulve ikke er oplagt er på badeværelset og i kælderen. Her er der nemlig ofte meget fugt, hvilket påvirker træet.